หยุดพฤติกรรมข่วนเล็บไปทั่ว จำกัดบริเวณแมวไม่ให้เข้าถึงของที่มันอยากข่วน จำกัดความสามารถในการข่วนเล็บของแมว เข้าใจและปรับเปลี่ยนพฤติกรรมการชอบข่วนนี้
การพูดเสียงดังเฉียบขาดว่า “ไม่!” ทุกครั้งที่แมววนเวียนไปใกล้เฟอร์นิเจอร์ที่มันเคยใช่ข่วนจะช่วยลดความสนใจของมันลง  ถ้าคุณไม่อยากตะโกนหรือทำเสียงดุ ให้เขย่ากระปุกบรรจุกรวดหรือเหรียญสตางค์ให้มันตกใจหรือตบมือดังๆ จากนั้นคว้าตัวมันไปวางตรงเสาลับเล็บให้เป็นเสมือนการวางเงื่อนไขให้มัน อย่าทำเสียงโกรธหรืออกอาการด่าว่าเจ้าแมว อย่าลืมว่ามันแค่ทำตามสัญชาตญาณ ส่วนคุณก็มีระดับสูงกว่ามันและมีความสามารถในการควบคุมอารมณ์โมโห อย่าดุว่าแมวของคุณเวลาที่มันไปอยู่ใกล้หรือใช้งานเสาลับเล็บ มันควรผูกพันกับเสาลับเล็บด้วยความรู้สึกสบายใจและมีความสุข ถ้าคุณมีขวดสเปรย์ฉีดน้ำ สามารถนำมาใช้ฉีดใส่แมวทุกครั้งที่มันเข้าไปใกล้เฟอร์นืเจอร์และจะเริ่มใช้เล็บข่วน เล็งที่จะฉีด “ก่อน” ที่มันจะเริ่มข่วนเล็บ ทำอย่างนี้ไม่ทำให้มันรู้สึกเจ็บอะไร เว้นแต่ได้รู้เงื่อนไขว่าคิดจะข่วนเฟอร์นิเจอร์เมื่อไหร่เป็นได้เจอน้ำฉีดใส่เมื่อนั้น! คุณยังสามารถใช้น้ำมันซิตรัสไว้ขับไล่แมว แมวบางตัวไม่ชอบกลิ่นน้ำมันสกัดจากส้มจริงๆ ให้ผสมน้ำมันยูคาลิปตัสกับน้ำมันสกัดจากส้มอย่างละเท่าๆ กันประมาณหนึ่งฝาเต็มแล้วเอาไปใส่ในสเปรย์ฉีดน้ำ คุณสามารถทดสอบประสิทธิภาพของมันโดยฉีดลงบนผ้าที่เปียกหมาดๆ แล้วนำไปจ่อจมูกแมว คุณยังจำเป็นต้องเขย่าสารประกอบก่อนใช้ทุกครั้งเพราะน้ำกับน้ำมันจะแยกตัวจากกันในเวลาอันสั้น วิธีนี้ไม่เพียงแต่จะช่วยไม่ให้แมวคอยข่วนเฟอร์นิเจอร์แล้ว ยังพลอยทำให้ทั้งบ้านหอมสดชื่นอีกด้วย บางครั้งคุณอาจต้องหยุดแมวข่วนด้วยมือตัวเอง จับมันออกมาจากจุดที่มันคอยข่วนเล็บและหาอะไรอย่างอื่นให้มันทำ ลองหาของเล่นมาให้เล่นหรือเล่นกับมันสักพัก อะไรก็ได้ที่เจ้าแมวมันชอบมากกว่าการข่วนเล็บ เฟอร์นิเจอร์บางชิ้นนั้นดูจะเป็นชิ้นโปรดสำหรับการข่วนเล็บเพราะมันโดนใจแมวมาก ในกรณีนี้ มีทางเลือกให้คุณลองใช้ดังนี้:  ติดเทปกาวสองหน้าไว้กับเฟอร์นิเจอร์   แมวไม่ชอบความรู้สึกเหนียวๆ เหนอะๆ และจะไม่ยอมเอาอุ้งเท้าไปแปะตรงไหนที่มันเหนียวเหนอะดังว่า ด้วยเหตุที่ผิวที่ไร้ขนตรงอุ้งเท้านั้นมันไวต่อการสัมผัสเป็นอย่างยิ่ง  สำหรับเฟอร์นิเจอร์ชิ้นใหญ่ ให้ติดเทปกาวสองหน้าตรงบริเวณขา หรือตรงด้านหลังที่แมวชอบไปแอบไปเล่น (และซ่อนตัวจากการโดนน้ำฉีดใส่) สำหรับบริเวณที่กว้าง อย่างผ้าปูพื้นหรือผืนพรม ให้วางแผ่นกาวบนพื้นผิวที่อยากป้องกันแมวโดยเอาด้านเหนียวกาวขึ้น  คุณสามารถซื้อผลิตภัณฑ์ที่ชื่อ “อุ้งเท้าเหนียว” (Sticky Paws) ซึ่งเป็นแถบกาวคุณภาพระดับใช้ทางแพทย์และสามารถใช้ติดตามผ้าม่าน, พู่ห้อย, ผืนพรม, และทุกอย่างที่อาจยวนใจแมว  ใช้ด้านที่เป็น “ปุ่ม” ของแผ่นพลาสติกหรือแผ่นยางกันลื่นตรงด้านหลังของเก้าอี้โซฟา แมวไม่ชอบความรู้สึกเหยียบบนปุ่มปมเหมือนกัน สำหรับแมวที่ดูจะอยู่ไม่สุขเวลาคุณไปทำงานหรือไม่อยู่บ้าน ให้คลุมเฟอร์นิเจอร์ด้วยพลาสติก แมวไม่ชอบเดินบนพลาสติกเพราะกลิ่นและความรู้สึก  คุณยังอาจวางลูกโป่งที่เป่าลมแล้วซ่อนไว้ใต้ผ้าคลุมเฟอร์นิเจอร์ซึ่งจะแตกเวลาถูกข่วน ทำให้แมวตกใจและอาจจำไว้ว่าเฟอร์นิเจอร์ชิ้นนี้ไม่ควรเข้าไปยุ่งด้วย  ลองใช้แผ่นไล่แมว “Scat mat” เพื่อไล่แมวออกจากบริเวณหรือพื้นผิวจุดใดเป็นพิเศษ คุณควรที่จะแก้ไขพฤติกรรมแมวของคุณอยู่ห่างๆ เพื่อมันจะไม่เอาการดัดนิสัยให้เข็ดหลาบนี้ไปเชื่อมโยงกับคุณหรือมนุษย์คนอื่น ไม่อย่างนั้นแล้ว คุณจะก่อให้เกิดความหวาดกลัวคนขึ้นมาในใจแมวและทำให้มันไปแอบข่วนเล็บอยู่ลับๆ  ผลิตภัณฑ์เหล่านี้สามารถหาได้ออนไลน์จากร้านค้าหลายแห่ง ถ้าคุณมีเฟอร์นิเจอร์โบราณที่มีมูลค่าสูง ลองคิดเรื่องวางมันไว้ตรงที่ปลอดแมว บอกสมาชิกในบ้านทุกคนให้รู้ว่าห้ามเจ้าแมวเข้าไปในส่วนนั้นโดยเด็ดขาดและปิดประตูส่วนนั้นตลอดเวลา บอกให้คนในบ้านได้รับรู้แทนที่จะมาคาดหวังให้แมวเข้าใจความแตกต่างระหว่างเฟอร์นิเจอร์ชิ้นสำคัญกับเฟอร์นิเจอร์ชิ้นทั่วๆ ไป  ถ้าเกิดแมวมันดันเดินเข้าไป ก็ไล่มันออกมาอย่างดุดันจนมันเชื่อมโยงได้ว่าตรงนี้มัน “เขตหวงห้าม” เนื่องจากเหตุผลส่วนหนึ่งของการข่วนเล็บคืออยากจะลับให้คมหรือไม่ก็ทำให้เล็บสั้นลง คุณก็ช่วยแมวมันหน่อยโดยการตัดเล็บมันให้สั้น   ถ้าคุณไม่รู้วิธีตัดเล็บแมว ลองถามสัตวแพทย์ให้ลองทำให้ดู เพราะถ้าคุณทำไม่เป็น มันจะทำให้แมวเจ็บได้ง่ายมากเลย  แมวที่ไม่คุ้นกับการถูกตัดเล็บจะวุ่นวายน่ารำคาญอยู่ในตอนแรก คุณจำต้องอดทนจนกว่ามันเริ่มชิน เช่นเคย เอ่ยชมแมวระหว่างตัดเล็บให้มันรับรู้ว่าคุณกำลังดูแลใส่ใจมัน มันจะเป็นประโยชน์ยิ่งกว่าที่จะขัดปลายเล็บของแมวบ้านที่ไม่เคยออกไปตระเวนนอกบ้านเลยให้มัน “ทื่อ” ให้คุณใช้ที่ตัดเล็บมือ (อย่าใช้ที่ตัดเล็บที่ทำสำหรับใช้กับสุนัขโดยเด็ดขาด) แต่คุณต้องทราบว่าจะตัดไปทางไหนไม่ให้แมวรู้สึกเจ็บ ให้ถามสัตวแพทย์หรือร้านรับตกแต่งดูแลสัตว์เลี้ยงให้ทำให้ดูก่อนในตอนแรก ปลอก “Soft Paws” ทากาวติดกับเล็บแมวจะช่วยกันไม่ให้แมวไปขูดข่วนอะไรได้ เพราะปลอกจะใส่ปิดปลายแหลมของเล็บมัน  คุณสามารถทากาวติดมันด้วยตัวเอง หรือให้สัตวแพทย์ทำให้ก็ได้ ปลอกจะหลุดเองหลังผ่านไป 3-6 สัปดาห์และต้องจับมาติดใหม่ ถ้าแมวมันเข้าออกนอกบ้านได้อยู่แล้ว ก็มีสิทธิที่มันจะพบต้นไม้สักต้นสองต้นให้ได้ลองข่วนเล็บดู กระตุ้นและปล่อยให้มันมีเวลาอยู่นอกบ้าน (เว้นเสียแต่ว่าไปทำลายต้นไม้อีก) เนื่องจากการใช้ธรรมชาติเป็นเสาลับเล็บนั้นจะลดความต้องการที่มันอยากใช้เฟอร์นิเจอร์ของคุณเป็นเป้าลง การถอดเล็บแมวนั้นอาจจะง่ายและเร็วสำหรับการปกป้องเฟอร์นิเจอร์ อย่างไรก็ดี มันถือเป็นการผ่าตัด และก็เช่นเดียวกับกระบวนการรักษาทางแพทย์ทั้งหลาย กล่าวคือมันมาพร้อมกับความเสี่ยง  ในขณะที่การถอดเล็บแมวเป็นเรื่องที่ถูกกฎหมายในเกือบทุกเมืองในสหรัฐกับแคนาดา มันก็ยังมีข้อควรคำนึงทางจริยธรรม การถอดเล็บนั้นนับว่าเป็นการกระทำที่ทรมาณสัตว์ จึงถือว่าผิดกฎหมายในยุโรปและอีกหลายประเทศ แมวที่ถูกถอดเล็บออกจำนวนมากอย่างมีนัยสำคัญที่ปฏิเสธการใช้ทรายแมว มีพฤติกรรมก้าวร้าว (ส่วนใหญ่แล้วจะเป็นการกัดหรือขู่ฟ่อ) และแสดงสัญญาณว่ามีอาการเครียดและหวาดกลัวอย่างหนัก นอกจากนี้มันยังทำให้แมวอ่อนแอเมื่อเผชิญศัตรู และทำให้มันยืดตัวอย่างเป็นปกติไม่ได้ ให้คุณศึกษาจนมั่นใจว่าตนเองเข้าใจเรื่องนี้อย่างถ่องแท้ก่อนจะตัดสินใจทำมัน  กระบวนการถอดเล็บแมวมีการตัดนิ้วตรงข้อต่อส่วนปลายสุดของอุ้งเท้าหน้าแมว ปรึกษาสัตวแพทย์หากคุณคิดว่าจำต้องใช้วิธีถอดเล็บแมว แมวบางตัวก็ไม่เป็นอะไร แต่บางตัวต้องพบกับอาการปวดเรื้อรังและนำไปสู่การเป็นโรคไขข้อภายหลัง  พึงตระหนักว่าถ้าแมวของคุณชอบออกไปข้างนอกบ้าน การถอดเล็บจะมีผลต่อความสามารถปีนป่ายและป้องกันตัวของมัน  ตรวจสัญญารับดูแลหรือสัญญาซื้อแมวของคุณ บริษัทหรือหน่วยงานจัดหาเจ้าของให้แมวบางแห่งมีนโยบาย “ห้ามถอดเล็บแมว” อยู่ในสัญญาที่คุณเซ็นตอนนำมันกลับมาเลี้ยงที่บ้าน แมวมันไม่ได้อยากข่วนเพื่อกวนใจคุณเล่น ที่แมวข่วนก็เพราะมันเป็นการออกกำลังกายรูปแบบหนึ่งสำหรับบริหารกล้ามเนื้อของน้องแมวตั้งแต่ส่วนอุ้งเท้าไปตามขาและไหล่จนไปถึงส่วนหลัง นอกจากนี้ การข่วนยังช่วยลับกรงเล็บของน้องแมวให้คม และทำความสะอาดเล็บด้านนอกด้วย แมวยังขูดข่วนเพื่อประกาศอาณาเขตของตนด้วยกลิ่นจากอุ้งเท้า ซึ่งมีต่อมกลิ่นที่มนุษย์ไม่อาจแยกแยะออก แต่จะเป็นกลิ่นเฉพาะตัวสำหรับแมว, สุนัข, และสัตว์เลี้ยงอีกหลายชนิดตัวอื่นๆ คุณรักเจ้าแมวน้อยของคุณและความผูกพันที่คุณมีระหว่างกัน แมวนั้นรู้ดีเวลาที่คุณใส่ใจและจะตอบสนอง พวกมันจะพยายามเอาอกเอาใจเพื่อนมนุษย์ถ้ารู้ว่ามันได้รับการเอาใจและชมชอบ ผ่านไปนานเข้า ถ้าคุณฝึกมันอย่างใส่ใจซ้ำแล้วซ้ำเล่า แมวของคุณจะเริ่มชินต่อการไม่สนใจเฟอร์นิเจอร์และใช้อย่างอื่นมาขูดข่วนแทน เสาสำหรับการข่วนเล็บโดยเฉพาะคือคำตอบสำหรับปัญหาแมวข่วนนี้ แต่อาจต้องใช้เวลาให้น้องแมวได้เริ่มใช้มัน   เวลาจะซื้อเสาสำหรับลับเล็บแมว มีสิ่งที่ต้องพิจารณาเบื้องต้นก่อน ให้เลือกดูอันที่สูงอย่างน้อยเท่าๆ กับเจ้าแมวตอนที่มันยืนขึ้นด้วยขาหลัง ให้แน่ใจว่ามันมั่นคงดีและไม่โยกเยกเวลามีแรงกดจากตัวแมว ให้แน่ใจว่าตัวเสาไม่ได้ทั้งหนัก และ ทั้งสูง ไม่งั้นอาจล้มทับแมวคุณได้ แผ่นและเสาสำหรับลับเล็บแมวมีหลายขนาดและวิธีการใช้ บ้างก็แบนราบไปกับพื้น บ้างก็เป็นเสาสูงขึ้นมา บ้างก็ทำจากเส้นใยกัญชง ให้ลองใช้ประเภทต่างๆ กันดู มีหลายๆ ชิ้นวางไปให้ทั่วยังดีกว่ามีไม่พอ แมวบางตัวชอบจะข่วนเล็บบนพื้นแบนราบอย่างผืนพรม ดังนั้นการมีอุปกรณ์มาวางตามพื้นอาจถูกใจแมวคุณมากกว่า ตัวเลือกในแนวราบนี้มีทั้งแผ่นกระดาน ลูกบอลใยป่าน และผืนพรม  ไม่ว่าคุณจะเลือกแบบไหน หลีกเลี่ยงอะไรที่มีลักษณะเป็นปุยนุ่น เสาลับเล็บแมวจะต้องเหมือนเปลือกไม้ (สิ่งที่มันชอบข่วนตามธรรมชาติ) นั่นคือ หยาบและสาก เสาที่ใช้เชือกป่านพันรอบเป็นตัวเลือกที่ดีที่สุด ยิ่งมันชอบไปข่วนเล็บตรงนั้นมากเท่าไหร่ ก็จะยิ่งเมินต่อผ้าปูเครื่องเรือนชิ้นเก่าแก่ของคุณมากขึ้นเท่านั้น สังเกตดูว่าเฟอร์นิเจอร์ชิ้นไหนที่เจ้าแมวชอบไปขูดข่วน แล้วนำอุปกรณ์ข่วนเล็บไปวางตั้งเด่นอยู่ในห้องถัดจากเฟอร์นิเจอร์ที่เจ้าแมวเลือกไปข่วน  หากคุณเพิ่งได้แมวตัวใหม่มา ให้วางเสาตรงจุดที่เจ้าแมวตัวใหม่น่าจะอยากลองข่วนเล็บดู ถ้าแมวมีพฤติกรรมข่วนเล็บเกลื่อนไปหลายๆ จุด ให้สร้างจุดที่ “เหมาะ” สำหรับข่วนเล็บตามบริเวณเหล่านั้น มันเป็นความคิดที่ดีที่จะมีเสาลับเล็บแมวมากกว่าหนึ่งเสา โดยเฉพาะถ้าคุณมีบริเวณทั้งชั้นบนชั้นล่าง หรือมีบ้านขนาดใหญ่หรือมีแมวมากกว่าหนึ่งตัว มันจะช่วยลดโอกาสความเป็นไปได้ที่แมวจะไปข่วนเฟอร์นิเจอร์ในห้องที่ไม่มีเสาลับเล็บ ถ้าหากแมวมักจะมาข่วนเล็บกับเก้าอี้ตัวที่คุณนั่งเป็นประจำ ให้วางเสาลับเล็บไว้ใกล้ๆ คุณยังอาจทิ้งเสื้อผ้าบนเสาลับเล็บสักพัก หรือใช้ถาดบนนั้นเป็นจุดวางข้าวของส่วนตัว เพื่อให้เจ้าแมวเห็นมันเป็นส่วนหนึ่งของการบอกอาณาเขตของคุณ เหมือนๆ กับเก้าอี้ตัวโปรดตัวนั้น นี่จะยิ่งได้ผลถ้าหากแมวติดสมาชิกคนใดคนหนึ่งในบ้านเอามากๆ การวางเสาลับเล็บหรือต้นไม้ลับเล็บแมวไว้ใกล้โซฟาหรือเก้าอี้ตัวโปรดของสมาชิกคนนั้นจะทำให้ได้ผลดีขึ้น ฝึกให้ลูกแมวเหมียวหรือแมวใช้เสาลับเล็บและไม่ใช้อย่างอื่นสำหรับการข่วนเล็บอีก กระตุ้นให้แมวเริ่มใช้กรงเล็บข่วนเสาต้นใหม่เอี่ยมนี้โดยค่อยๆ วางแมวข้างหน้าเสา ในเวลาเดียวกันค่อยๆ ลูบหลังมันและรอให้มันคุ้นเคยตอบสนองต่อเสาที่อยู่ข้างหน้ามัน  ถ้าจะเพิ่มความเชิญชวนใจให้เสาต้นนั้น ให้ลองถูหญ้าแมวหรือฉีดสเปรย์น้ำมันหญ้าแมวลงบนเสา  ทุกครั้งที่แมวคุณใช้เสาลับเล็บ ให้กล่าวชมมันและลูบหลัง บางคนอาจแนะนำให้กระตุ้นแมวโดยวางอุ้งเท้าหน้าของมันแนบกับเสาและลองขยับมันขึ้นลงไปตามเสา แต่ขอเตือนไว้ก่อนว่าแมวหลายตัวไม่ชอบถูกบังคับให้ทำอะไร และจะทำให้ลูกไม้นี้ใช้ไม่ได้ผล  ทางเลือกหนึ่งคือคุณอาจลอง “แสดง” ให้เจ้าแมวดู โดยใช้เล็บมือคุณข่วนเป็นตัวอย่าง คุณยังสามารถห้อยบรรดาของเล่นแมวไว้บนเสาลับเล็บให้มันกระทบกับเสา มันจะช่วยเรียกความสนใจของแมวไปที่เสา ระหว่างที่แมวตวัดปัดป่ายของเล่นอยู่ มันอาจจะเริ่มชอบการได้ข่วนเล็บกับเสาที่อยู่ข้างหลังก็ได้ อีกวิธีที่จะทำให้แมวชอบเสาลับเล็บคือการไม่ยอมหยอกล้อทักทายมันตอนกลับบ้านจนกระทั่งเดินมาถึงเสาลับเล็บ ให้ยืนตรงเสาลับเล็บและใช้เล็บข่วนมัน พลางบอกแมวว่าคุณดีใจที่ได้เห็นมัน เมื่อมันเข้ามาใกล้เสาและเริ่มข่วนเล็บกับเสาตามคุณ ค่อยหยุดข่วนและเริ่มลูบหลังในระหว่างที่มันข่วนเสา ตลอดเวลานั้นให้พูดชมว่ามันเป็นแมวที่ดีด้วย โยกย้ายเสาไปมาได้ตามสบายถ้าแมวดูไม่สนใจ อย่าพยายามบังคับแมวให้ชอบมันอย่างที่ซื้อมา ปรับเสาให้เข้ากับที่แมวคุณชอบดีกว่า   ยกตัวอย่างเช่น หากคุณสังเกตเห็นว่าแมวออกอาการกระสับกระส่ายหรือไม่ชอบเสาลับเล็บ ให้ลองเอนมันไปข้างๆ จะทำให้มันดูเล็กลงและไม่ดูข่มขวัญแมวมากตอนที่เจ้าแมวมันพยายามทำความคุ้นเคยกับตัวเสา  แมวจะเลือกพื้นผิวที่ชอบข่วนเล็บ ให้ใช้พื้นผิวแบบที่แมวชอบ มันอาจเป็นใยป่าน, พรม, แผ่นกระดาน หรือพู่ห้อยหรืออย่างอื่นๆ การปรับเปลี่ยนให้แมวย้ายไปข่วนเล็บกับเสาต้นใหม่จะยิ่งประสบความสำเร็จมากขึ้นหากคุณใช้ของที่แมวชอบแทนที่จะเป็นแบบที่มันไม่ชอบ
ใช้น้ำเสียงของคุณปรับพฤติกรรมของมัน. ใช้น้ำหยุดพฤติกรรมแย่ๆ ของแมวคุณ. หันเหความสนใจของแมว. หาอะไรมาคลุมเฟอร์นิเจอร์ตัวปัญหา. ลองคิดถึงการสร้างเครื่องไล่แมวในจุดใดจุดหนึ่งโดยใช้ระบบตรวจจับการเคลื่อนไหวยึดอยู่กับสเปรย์ฉีดน้ำหรือเครื่องส่งเสียงอัลตราโซนิค. ปิดประตูห้องที่มีเฟอร์นิเจอร์หรือของตกแต่งชิ้นพิเศษ. ตัดเล็บแมวให้สั้นอยู่เสมอ. ใช้ปลอกพลาสติกคลุมเล็บแมว. ปล่อยให้แมวได้มีเวลาออกไปข้างนอกบ้างถ้าเป็นไปได้. ลองพิจารณาข้อดีข้อเสียและทางเลือกอื่นก่อนที่จะถอดเล็บแมว. เข้าใจในจุดมุ่งหมายของการขูดข่วน. จงอดทนและเข้าใจ. หาซื้อต้นไม้หรือเสาสำหรับลับเล็บแมวให้แมวของคุณ. วางเสาลับเล็บแมวนี้อย่างมียุทธวิธี. ฝึกแมวให้ใช้เสาลับเล็บ. ปรับตำแหน่งและชนิดของเสาลับเล็บตามที่คุณต้องการ.
https://www.wikihow.com/Stop-a-Cat-from-Clawing-Furniture https://www.wikihow.com/Stop-a-Cat-from-Clawing-Furniture https://www.wikihow.com/Stop-a-Cat-from-Clawing-Furniture https://www.wikihow.com/Stop-a-Cat-from-Clawing-Furniture
Halting Bad Scratching Behaviors Limiting Your Cat's Access to the Items They Want to Scratch Limiting Your Cat's Ability to Scratch Understanding and Redirecting Scratching Behavior